cyanic-selkie/wikianc huggingface dataset:
โมโมอิโระโคลเวอร์แซด
รางวัลและการเสนอชื่อ
ในปี 2012 อัลบั้มแรกของพวกเขา Battle and Romance ได้รับรางวัล CD Shop Awards ในฐานะซีดีที่ดีที่สุดของปีที่แล้ว โดยได้รับการโหวตจากพนักงานขายของร้านขายเพลงจากทั่วประเทศญี่ปุ่น และเป็นครั้งแรกที่ไอดอล (กลุ่ม) ได้รับรางวัลนี้
เครื่องตั้งสาย
ในสาขาดนตรี เครื่องตั้งสาย เป็นอุปกรณ์ที่นักดนตรีใช้หาและแสดงระดับเสียงของตัวโน้ตที่เครื่องดนตรีเล่น เครื่องตั้งสายที่เรียบง่ายใช้แสงแอลอีดีระบุโดยประมาณว่าระดับเสียงของตัวโน้ตที่เล่นต่ำกว่า สูงกว่าหรือประมาณเท่ากับระดับเสียงที่ต้องการ ส่วนเครื่องตั้งสายที่ซับซ้อนและแพงกว่าระบุความแตกต่างระหว่างตัวโน้ตที่ใส่และระดับเสียงที่ต้องการได้แม่นยำกว่าหูที่ได้ยิน
เส้นเมริเดียนที่ 19 องศาตะวันตก
เส้นเมริเดียนที่ 19 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ ไอซ์แลนด์ มหาสมุทรแอตแลนติก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 19 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 161 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 19 องศาตะวันตกลากผ่านพื้นที่ดังนี้:
มูลนิธิซอฟต์แวร์อะแพชี
มูลนิธิซอฟต์แวร์อะแพชี (The Apache Software Foundation) หรือ ASF เป็นองค์กรไม่แสวงหาผลกำไร เพื่อให้การสนับสนุนการเติบโตของซอฟต์แวร์โอเพนซอร์ซ โดยมูลนิธิซอฟต์แวร์อะแพชีเติบโตมาจากอะแพชี เว็บเซิร์ฟเวอร์ และก่อตั้งขึ้นเมื่อวันที่ 25 มีนาคม ค.ศ.1999 โดยในปี ค.ศ.2021 มีสมาชิกกว่า 1,000 คน
มูลนิธิซอฟต์แวร์อะแพชีเป็นชุมชนนักพัฒนาโอเพนซอร์ซแบบไร้ศูนย์ ซอฟต์แวร์ที่ถูกพัฒนาขึ้นจะใช้สัญญาอนุญาตอะแพชี และเป็นซอฟต์แวร์แบบฟรีและโอเพนซอร์ส (FOSS) โครงการของอะแพชีมีลักษณะเฉพาะด้วยกระบวนการพัฒนาที่อาศัยฉันทามติร่วมกัน และใบอนุญาตซอฟต์แวร์แบบเปิดและใช้งานได้จริง แต่ละโครงการจะถูกบริหารโดยทีมผู้เชี่ยวชาญทางเทคนิคที่ถูกเลือกเอง โดยเป็นผู้ที่ยังมีส่วนร่วมในโครงการนั้น ASF ใช้ระบบคุณธรรม ซึ่งหมายความว่าสมาชิกของมูลนิธิจะได้รับเฉพาะอาสาสมัครที่มีส่วนร่วมอย่างต่อเนื่องในโครงการอะแพชี นอกจากนั้น ASF ถือเป็นองค์กรโอเพนซอร์ซแห่งที่สองที่สนับสนุนการใช้งานในเชิงพาณิชย์โดยไม่มีความเสี่ยงด้าน platform lock-in
ท่ามกลางวัตถุประสงค์ของ ASF คือ: เพื่อให้การคุ้มครองทางกฎหมายแก่อาสาสมัครที่ทำงานในโครงการอะแพชี; เพื่อป้องกันไม่ให้องค์กรอื่นใช้ชื่อแบรนด์ Apache โดยไม่ได้รับอนุญาต
ASF ยังจัดการประชุม ApacheCon หลายครั้งในแต่ละปี โดยเน้นที่โครงการอะแพชีและเทคโนโลยีที่เกี่ยวข้อง
ฟล็อก (แก้ความกำกวม)
ฟล็อก สามารถหมายถึง
รางวัลนาฏราช สาขานักแสดงนำหญิงละครและซีรีส์ยอดเยี่ยม
รางวัลนาฏราช สาขานักแสดงนำหญิง(บนแพลตฟอร์มออนไลน์)ยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่นักแสดงชายที่แสดงบทนำได้อย่างโดดเด่น เข้าถึงอารมณ์ของตัวละคร ถ่ายทอดออกมาได้ละเอียดและลึกซึ้ง สมกับเป็นนักแสดงมืออาชีพ ควรค่าแก่การได้รับรางวัลในปีนั้น ๆ โดยคะแนนจะมาจากการลงคะแนนของเหล่าสมาชิกสมาพันธ์ ซึ่งรางวัลนี้ถือเป็นอีกหนึ่งรางวัลใหญ่ของงาน ที่พิจารณาจากการฉายลงบนแพลตฟอร์มออนไลน์
แทน (วงดนตรี)
แทน (TAN; ย่อมาจาก To All Nations) เป็นกลุ่มบอยแบนด์ชาวเกาหลีใต้ที่ก่อตั้งขึ้นผ่านรายการการแข่งขันเอาชีวิตรอดของสถานีเอ็มบีซีชื่อ The Wild Idol กลุ่มประกอบด้วยสมาชิกเจ็ดคน ได้แก่ ชางซัน แทฮุน จีซอง ซองฮย็อก แจจุน ฮย็อนย็อบ และจูอัน กลุ่มเปิดตัวเมื่อวันที่ 10 มีนาคม พ.ศ. 2565 โดยมีการเปิดตัวอีพีแรกชื่อ 1TAN.
ฟล็อก
ฟล็อก (Flock) เป็นเว็บเบราว์เซอร์ที่ยุติการบริการใช้งาน ซึ่งบริการเครือข่ายสังคมและ Web 2.0 ที่สร้างให้เข้ากับส่วนต่อประสานกับผู้ใช้ ฟล็อกรุ่นแรกใช้ Gecko เร็นเดอริงเอนจิน HTML ของมอซิลลา รุ่นที่ 2.6.2 ที่เผยแพร่ในวันที่ 27 มกราคม ค.ศ. 2011 เป็นรุ่นสุดท้ายที่มีฐานจากมอซิลลา ไฟร์ฟ็อกซ์ หลังจากรุ่นที่ 3 เป็นต้นมา ฟล็อกได้ใช้โครเมียมและเร็นเดอริงเอนจินเว็บคิตพัฒนาเว็บไซต์ของตนเอง
การสนับสนุนของเบราว์เซอร์นี้ได้สิ้นสุดลงตั้งแต่เดือนเมษายน ค.ศ. 2011
พรรคพลัง
พรรคพลัง เป็นพรรคการเมืองไทยที่ยื่นจดทะเบียนจัดตั้งต่อ กกต. เมื่อวันพฤหัสบดีที่ 22 ตุลาคม ปี พ.ศ. 2563 โดยมีนาย สุรศักดิ์ ศิริบุญ และนางสาว อัญชิสา เทพทับทิมทอง เป็นหัวหน้าพรรคและเลขาธิการพรรคคนแรก
โดยทางพรรคเดิมมีกำหนดจัดประชุมใหญ่สามัญ ครั้งที่ 1/2564 เพื่อเลือกตั้งหัวหน้าพรรค เลขาธิการพรรค และคณะกรรมการบริหารพรรคอย่างเป็นทางการ รวมถึงรับรองข้อบังคับพรรคพร้อมกับเชิญอดีตรัฐมนตรีว่าการกระทรวงการคลังและอดีตรัฐมนตรีว่าการกระทรวงศึกษาธิการ สุชาติ ธาดาธำรงเวช มาแสดงปาฐกถาพิเศษ ในวันที่ 9 พฤษภาคม ปี พ.ศ. 2564 ที่ โรงแรมมิราเคิลแกรนด์คอนเวนชั่นเซ็นเตอร์ แต่ด้วยสถานการณ์โควิด-19 จึงต้องเลื่อนออกไปก่อน
ต่อมาในวันเสาร์ที่ 27 พฤศจิกายน พ.ศ. 2564 ทางพรรคพลังได้จัดการประชุมใหญ่สามัญครั้งที่ 1/2564 เพื่อเลือกตั้งคณะกรรมการบริหารพรรค ซึ่งที่ประชุมมีมติเลือก นายชัยยพล พสุรัตน์บรรจง และนางสาว อัญชิสา เทพทับทิมทอง เป็นหัวหน้าพรรคและเลขาธิการพรรคคนใหม่ จากนั้นในวันอังคารที่ 8 กุมภาพันธ์ พ.ศ. 2565 พรรคพลังได้จัดการประชุมคณะกรรมการบริหารพรรคครั้งที่ 1/2565 โดยมีวาระการประชุมวาระพิเศษเพื่อแต่งตั้งกรรมการบริหารพรรคเพิ่มเติมอีก 3 คนคือ นายเพทาย สว่างเดือน เป็นรองหัวหน้าพรรคภาคกลาง นางสาวปุณณาสา คิดละเอียด เป็นรองเลขาธิการพรรค และนายประเทือง กรุดทอง เป็นกรรมการบริหารพรรค
กระทั่งวันจันทร์ที่ 10 ตุลาคม พ.ศ. 2565 ที่ประชุมใหญ่ กกต. มีมติรับรองพรรคพลังเป็นพรรคการเมืองอย่างเป็นทางการ ในวันจันทร์ที่ 25 ตุลาคม พ.ศ. 2565 ในการประชุมคณะกรรมการบริหารพรรคพลังครั้งที่ 4/2565 ที่ประชุมมีมติให้นายชัยยพล หัวหน้าพรรค เป็นบุคคลที่ได้รับเสนอชื่อเป็นนายกรัฐมนตรีไทย ลำดับที่ 1 ตามรัฐธรรมนูญแห่งราชอาณาจักรไทย มาตรา 88
วันที่ 11 กุมภาพันธ์ พ.ศ. 2566 พรรคพลังได้จัดตั้งสาขาพรรคสาขาแรกที่ตำบลบ้านมุง อำเภอเนินมะปราง จังหวัดพิษณุโลก จากนั้นในวันเสาร์ที่ 18 มีนาคม พ.ศ. 2566 นายชัยยพลได้ยื่นใบลาออกจากตำแหน่งหัวหน้าพรรคทำให้คณะกรรมการบริหารพรรคต้องพ้นจากตำแหน่งทั้งคณะ ในวันรุ่งขึ้นคือในวันอาทิตย์ที่ 19 มีนาคม พรรคพลังได้จัดประชุมใหญ่สามัญประจำปี ครั้งที่ 1/2566 เพื่อเลือกตั้งคณะกรรมการบริหารพรรคชุดใหม่ ซึ่งที่ประชุมมีมติเลือกนายลิขสิทธิ์ (ชื่อเดิม วิสิทธิ์) ใสกระจ่าง อดีตโฆษกพรรค น้องชายของร้อยโทกุเทพ ใสกระจ่าง และนายชัยยพล อดีตหัวหน้าพรรคเป็นหัวหน้าพรรคและเลขาธิการพรรคคนใหม่ นอกจากนี้ยังแต่งตั้งให้ นายณัฐวุฒิ วงศ์เนียม นักกฎหมายมหาชนชื่อดังเป็นประธานนโยบายและยุทธศาสตร์พรรค
ชุดที่ 1 (27 พฤศจิกายน 2564-ปัจจุบัน)
ในคราวประชุมใหญ่สามัญครั้งที่ 1/2564 เมื่อวันเสาร์ที่ 27 พฤศจิกายน พ.ศ. 2564 ได้มีการเลือกตั้งคณะกรรมการบริหารพรรคทั้งสิ้น 12 คนประกอบด้วย
มอรีน ว็อบเบลวิทซ์
มอรีน ว็อบเบลวิทซ์ คือนางแบบแฟชั่นชาวฟิลิปปินส์ เธอเป็นลูกครึ่งฟิลิปปินส์-เยอรมัน และเป็นผู้เข้าแข่งขันที่ได้รับตำแหน่งชนะเลิศในฤดูกาลที่ 5 ของรายการเอเชีย เน็กซ์ ท็อป โมเดล
1998
เครื่องผลิตออกซิเจน
เครื่องผลิตออกซิเจน หรือ เครื่องเพิ่มความเข้มข้นของออกซิเจน (oxygen concentrator) เป็นอุปกรณ์ที่ใช้เพิ่มความเข้มข้นของออกซิเจนในอากาศโดยแยกเอาไนโตรเจนออก เพื่อให้ได้อากาศที่มีความเข้มข้นของออกซิเจนสูงกว่าปกติ เพื่อนำไปใช้ประโยชน์ เช่น ให้กับผู้ป่วยที่ต้องการออกซิเจน เป็นต้น
กลไกที่เครื่องผลิตออกซิเจนใช้อยู่ใน 2 กลไกหลัก ได้แก่ การดูดซับโดยอาศัยความต่างของความดัน (pressure swing adsorption) และ การแยกก๊าซผ่านเยื่อ (membrane gas separation)
การใช้ในการระบาดทั่วของโควิด-19
การระบาดทั่วของโควิด-19 ทำให้มีความต้องการใช้ออกซิเจนเพิ่มขึ้นอย่างมากในการรักษาผู้ป่วย จึงมีการผลิตเครื่องผลิตออกซิเจนแบบไม่ปกปิดเทคโนโลยี (open source) อย่างกว้างขวาง โดยเฉพาะกรณีการระบาดทั่วของโควิด-19 ในประเทศอินเดีย
แทน
แทน อาจหมายถึง
ราชวงศ์โจวตะวันออก
ราชวงศ์โจวตะวันออก (771-256 ปีก่อน ค.ศ.) หรือเรียกว่าตงโจว(จีน: 东周; พินอิน: Dōngzhōu) เป็นช่วงครึ่งหลังของ ราชวงศ์โจว ของจีนโบราณ ราชวงศ์โจวตะวันออก เกิดขึ้นหลังจากที่ โจวอิวหวัง ทรราชและกษัตริย์องค์ที่ 12 แห่งราชวงศ์โจวตะวันตกถูกปลงพระชนม์ ต่อมาผิงหวัง โอรสของโจวอิวหวังได้ย้ายเมืองหลวงไปที่ลั่วหยาง นับเป็นการเริ่มต้นของราชวงศ์โจวตะวันออก ราชวงศ์โจวตะวันออกแบ่งเป็น 2 ช่วง ยุควสันตสารทหรือยุคชุนชิว และ ยุครณรัฐหรือยุคจ้านกั๋ว โดยมีเมืองหลวงอยู่ที่ลั่วหยาง ซึ่งตั้งอยู่ทางตะวันออกของเมืองซีอาน เมืองหลวงเก่าของราชวงศ์โจวตะวันตก ปฐมกษัตริย์ของราชวงศ์นี้คือพระเจ้าโจวผิงหวัง ราชวงศ์นี้เป็นราชวงศ์แค่ในนามเพราะองค์กษัตริย์ทรงไร้พระราชอำนาจที่จะปกครองเหล่าอ๋องต่างๆ ได้ เนื่องจากอ๋องต่างๆ ได้แข็งเมืองและทำสงครามแย่งชิงอำนาจกัน
พูดมาเลย
พูดมาเลย เป็นซิงเกิลของอัสนี โชติกุล ในปี พ.ศ. 2558 ของค่ายเพลงมิวสิกมูฟเรคคอร์ดส มิวสิกมูฟเอนเตอร์เทนเมนต์ ประพันธ์คำร้องโดย สุรักษ์ สุขเสวี,อัสนี โชติกุล แต่งทำนองโดย ธนวัฒ สืบสุวรรณ,อัสนี โชติกุล และเรียบเรียงโดย อัสนี โชติกุล เพลงนี้ออกจำหน่ายในวันที่ 18 พฤศจิกายน พ.ศ. 2558
ราชวงศ์โจวตะวันออก
ในสมัยราชวงศ์นี้การแย่งชิงอำนาจกันของเหล่าอ๋องแบ่งเป็น 2 ยุคโดยยุคแรกเรียกว่า ยุคชุนชิว และยุคต่อมาเรียกว่า ยุคจ้านกั๋ว
พูดมาเลย
เพลงนี้พูดถึงสถานะความรัก ที่ไม่ชัดเจนระหว่างคนสองคนว่าเป็นเพื่อนห­รือคนรักกัน ถึงจุดๆนึงเลยต้องถามว่าจะเอายังไงดี พูดมาเลยว่า...รักหรือไม่รัก ถ้าไม่รักก็จะได้ไป จะได้รู้ว่าจะต้องใช้ชีวิตต่อไปยังไง
การตอบรับ
เพลง พูดมาเลย ได้อันดับสูงสุด 49 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 5 ธันวาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ฮังไก
ฮังไก (杭盖乐队) เป็นวงดนตรีแนวโฟล์กร็อกสัญชาติมองโกเลียที่ก่อตั้งที่ปักกิ่ง วงนี้ได้รับความนิยมในกลุ่มเล็ก ๆ จากการนำดนตรีพื้นบ้านของมองโกเลียมาบรรเลงร่วมกับดนตรีสมัยใหม่ เช่น พังก์ร็อก
ภูมิหลัง
สถานีวิทยุ NPR ได้กล่าวว่า ในขณะที่ดนตรีแนวซีป็อปกำลังครองประเทศจีน วงฮังไกได้รุกเข้าสู่ตลาดของจีนโดยมีจุดเด่นที่การนำดนตรีสมัยใหม่รวมเข้ากับดนตรีพื้นบ้านของมองโกเลีย   สมาชิกบางคนของวงเป็นชาวมองโกเลียในและสมาชิกที่เหลือเป็นชาวฮั่นที่มีความเชี่ยวชาญในการเล่นเครื่องดนตรีมองโกล และสมาชิกทุกคนนั้นมาจากเขตปกครองตนเองมองโกเลียในและปักกิ่ง
คำว่า "ฮังไก" เป็นภาษามองโกเลีย ที่หมายถึงบรรยากาศอันเป็นสุขที่รายล้อมด้วยทุ่งหญ้าอันกว้างใหญ่ ภูเขายาวสุดลูกหูลูกตา สายน้ำที่ไหลอย่างสงบ ต้นไม้ที่โบกสะบัดไปตามแรงลม และท้องฟ้าอันกว้างใหญ่  วงนี้ถูกก่อตั้งเมื่อยิลชิ หัวหน้าวง ที่ได้ฟังการร้องเพลงโดยลำคอของชาวมองโกลและต้องการค้นหารากเหง้าของตนเอง โดยเข้านั้นได้เดินทางไปยังมองโกเลียในเพื่อศึกษาการร้องเพลงด้วยลำคอ และที่นั่นเขาก็ได้พบกับฮูเกอจิลตูและบาเกน ผู้ที่จะเป็นสมาชิกเริ่มแรกของวง ในการสัมภาษณ์กับ NPR ยิลชิได้กล่าวว่า "พวกเราส่วนใหญ่ได้ทิ้งจากเส้นทางชีวิตที่พวกเราเคยเป็น…และเมื่อพวกเราได้เข้าไปในเมืองใหญ่ พวกเราก็ถูกคลื่นวัฒนธรรมซัดซาดถาโถม ทำให้เราทอดทิ้งสิ่งที่เราเคยเป็น รวมถึงดนตรีพื้นบ้านเองก็ได้หายไปจากชีวิตเราอย่างสิ้นเชิง"
อิทธิพลและรูปแบบด้านดนตรี
สมาชิกของฮังไกมีภูมิหลังที่หลากหลาย หัวหน้าวงอย่างยิลชิเองเคยเป็นหัวหน้าวงแนวพังก์ร็อกชื่อว่า T9. ประสบการณ์ของสมาชิกแต่ละคนได้นำไปสู่ความเป็นเอกลักษณ์ในการนำดนตรีพื้นบ้านมาบรรเลงร่วมกับดนตรีที่ได้รับความนิยม ในการสัมภาษณ์กับ Spinner ยิลชิได้กล่าวว่าวงของเขาได้รับอิทธิพลจากศิลปินร็อกตะวันตกหลายวง เช่น "พิงก์ ฟลอยด์, เรดิโอเฮด, เรจอะเกนสต์เดอะแมชชีน, ซีเครทแมชีนส์, อิเล็กทราเลน และ นีล ไดอะมอนด์…" โดยพวกเขาต่างก็มีอิทธิพลอย่างมากต่อวง ขณะเดียวกัน แต่ละเพลงของฮังไกต่างก็มีเสียงของเครื่องดนตรีพื้นบ้านของมองโกเลียอย่างทปชูรและโมรินคูร นอกจากนี้ทางวงเองก็ได้นำเครื่องดนตรีที่มีผู้รู้จักน้อยกว่าเช่นกัน
ในแต่ละอัลบั้มของวง ได้มีการใช้กีตาร์ไฟฟ้า เบส แบนโจ และเครื่องดนตรีสังเคราะห์ในการทำเพลง เพื่อให้มีอรรถรสในการฟังอย่างไม่มีรอยต่อและทันสมัย
ทุกเพลงของฮังไกนั้นเป็นเพลงที่ดัดแปลงมาจากเพลงพื้นบ้านของมองโกเลีย และส่วนใหญ่จะมีการร้องเพลงจากลำคอ ซึ่งเป็นเทคนิคพิเศษของชาวมองโกเลีย โดยจะมีการร้องเพลงจากลำคอสองแบบในเวลาเดียวกัน
จุดมุ่งหมาย
เป้าหมายของการก่อตั้งวงฮังไกคือการช่วยให้สังคมชาวมองโกเลียในประเทศจีนแข็งแกร่งขึ้น และช่วยให้พวกเขานั้นค้นพบตัวตนทางวัฒนธรรมของตนเองในสังคมสมัยใหม่ของจีน โดยยิลชิได้เปรียบเทียบตนเองว่า เขานั้นเป็นชาวมองโกลที่ได้เรียนภาษาท้องถิ่นของตนเอง เพื่อที่จะร้องเพลงเกี่ยวกับผู้คนที่เส้นทางชีวิตค่อยๆจางหายไปอย่างรวดเร็ว โดยที่ไม่เคยได้ใช่ชีวิตของตนเองสักครั้ง  แม้ว่าเพลงส่วนใหญ่ของฮังไก เช่นเพลง Wuji จะเป็นเพลงง่าย ๆ พาให้นึกถึงอดีตจากเนื้อเพลงอย่าง "ทุ่งหญ้าที่ข้าเกิดมา....ข้าจะร้องเพลงสรรเสริญท่านตลอดกาล....มองโกเลียบ้านเกิดที่รักของข้า....ข้าจะร้องเพลงและเล่นทบชูรให้ท่านฟัง..." เพลงเหล่านี้ก็ยังแทรกไปด้วยเสียงผู้คนในสถานีรถไฟปักกิ่ง พร้อมกับแรงจูงใจในการค้นหาตัวตนของตัวเองในกระแสวัฒนธรรมหลักอันเชี่ยวกรากของจีน
ในการสัมภาษณ์กับ Spinner เมื่อถูกถามถึงการที่ดนตรีของฮังไกถูกจัดให้เป็นดนตรีแบบ "จีน" ยิลชิได้ตอบว่า "ดนตรีของฮังไกเป็นดนตรีมองโกลดั้งเดิมมากๆ เพลงบางเพลงอาจมีอิทธิพลจากดนตรีจีน เพราะเพลงพวกนี้ถูกแต่งขึ้นหลังจากการก่อตั้งสาธารณรัฐประชาธิปไตยประชาชนจีนในปี 1949 และพวกเราทุกคนก็เกิดหลังจากนั้นนานเลยล่ะ! เราโตมาและได้อิทธิพลมาจากอะไรก็ตามแต่ที่เราได้ฟัง และเราเองก็ยังค้นหารากเหง้าด้านดนตรีของเราอยู่"
โรบิน ฮัลเลอร์ อดีตโปรดิวเซอร์ของวงได้เสริมว่า "ความสัมพันธ์ระหว่างชาวฮั่นกับชนกลุ่มน้อยที่อยู่ในชายแดนประเทศ -- ทิเบต มุสลิมอุยกูร์...และแน่นอน มองโกล มันทั้งใกล้ชิดและซับซ้อน...ราชวงศ์ของจีนหลายราชวงศ์ถูกก่อตั้งโดยชนเผ่าเรร่อนทางเหนือ...เพลงพื้นบ้านของมองโกลและวัฒนธรรมแบบเร่ร่อนจึงมักจะถูกตีความว่าเป็นวัฒนธรรมแบบ 'จีน' สำหรับชาวจีน แต่คำว่า 'จีน' เป็นคำที่มีความหมายกว้างมาก ถ้าให้ยกตัวอย่าง...มันก็เหมือนกับเพลงของชาวเคลท์นั่นแหละ ชาวอังกฤษส่วนใหญ่ต่างก็คิดว่ามันเป็นเพลงอังกฤษ แต่แท้จริงแล้วมันแตกต่าง สวยงาม และค่อนข้าง 'อันตราย' แบบที่เพลงพื้นบ้านของอังกฤษไม่ได้เป็น!"
จากการบรรเลงดนตรีพื้นบ้านของมองโกเลียประสานกับดนตรีสมัยใหม่ ฮังไกได้สร้างแนวดนตรีแบบใหม่ที่จะเชื่อมคนรุ่นใหม่กับรากเหง้าทางวัฒนธรรมกับวัฒนธรรมกระแสหลัก ยิลชิได้สรุปว่า "เพลงของฮังไกมาจากเพลงพื้นบ้านของมองโกเลีย แม้เพลงของฮังไกจะไม่ได้กล่าวถึงช่วงเวลาที่เจงกิสข่านเรืองอำนาจ แต่มันก็สะท้อนต่อวิถีชีวิตของชาวมองโกล"
ทัวร์
ในปี 2010 ฮังไกได้มีโอกาสแสดงในงานเทศกาลเฮฟวีเมทัลที่ใหญ่ที่สุดในยุโรปอย่าง วากเกนโอเพนแอร์ เทศกาลศิลปะ ซิดนีย์เฟสติวัล ในเดือนมกราคม 2011. เทศกาล Music & Art Festival iในเมืองแมนเชสเตอร์, รัสแทนเนสซี สหรัฐอเมริกาเมื่อวันที่ 9-12 มิถุนายน 2011 ในเทศกาลวูดฟอร์ดโฟลก์เฟสติวัล ในเดือนธันวาคม 2011 นับตั้งแต่ปี 2010 ฮังไกได้จัดงานเทศกาลของตนเอง โดยจะจัดขึ้นทุกปี พร้อมกับเชิญศิลปินอย่างวงฮุน-ฮูร-ตูจากสาธารณรัฐตูวา และวงเดอะแรนดีเอเบลสเตเบิล
ฮังไกนั้นเป็นวงที่ได้รับความนิยมพอสมควรในเนเธอร์แลนด์ โดยมักจะได้ไปแสดงในงานเทศกาลและคอนเสิร์ตหลายครั้ง
เกร็ด
เพลง 酒歌 (Jiu Ge/เพลงในวงเหล้า) ถูกบันทึกในขณะที่กำลังจัดงานสังสรรค์ขึ้นจริงๆ ดดยสมาชิกแต่ละคนได้เขียนเนื้อร้องและบันทึกเสียงในคืนนั้น ในปี 2009 เพลงนี้ยังได้ถูกบันทึกเสียงร่วมกับวงสํญชาติดัตช์ชื่อ โจวิงก์ เพื่อเป็นเพลงธีมในงานเทศกาล ซวาร์เตครอสส์
หัวหน้าวงอย่างยิลชินั้นได้เรียนการร้องเพลงด้วยลำคอ หลังจากที่โอดซูเรน บาตาร์ ปรมาจารย์ด้านการร้องเพลงด้วยลำคอจากมองโกเลีย ได้ถูกเชิญโดยคณะเพลงและระบำมองโกเลียใน เพื่อมาประชุมเกี่ยวกับศิลปะในมองโกเลียใน โดยเขานั้นได้เรียนก่อนที่จะก่อตั้งวงฮังไกขึ้น
ฮังไกเป็นหนึ่งในห้าวงที่อยู่ในภาพยนตร์สารคดี Beijing Bubbles - Punk and Rock in Chinas Capital กำกับโดย จอรจ์ ลินดท์ และซูซาน เมสเมอร์
กีฬามวยปล้ำในโอลิมปิกฤดูร้อน 1908
การแข่งขันกีฬามวยปล้ำในโอลิมปิกฤดูร้อน 1908 เป็นการแข่งขันมวยปล้ำโอลิมปิกที่จัดขึ้นในกรุงลอนดอน สหราชอาณาจักร กำหนดแข่งขันระหว่างวันที่ 20 - 25 กรกฎาคม พ.ศ. 2451
ฮังไก
เกร็ด
วงนี้ได้รับรางวัลชนะเลิศจากการประกวดในฤดูกาลที่สองของรายการโทรทัศน์ของจีน Sing My Song.
คณะรัฐมนตรีไทย คณะที่ 59
คณะรัฐมนตรีไทย คณะที่ 59 (20 ธันวาคม พ.ศ. 2551 – 9 สิงหาคม พ.ศ. 2554) นายอภิสิทธิ์ เวชชาชีวะ เป็นนายกรัฐมนตรี ตามประกาศพระบรมราชโองการ เมื่อวันที่ 17 ธันวาคม พ.ศ. 2551 พระบาทสมเด็จพระปรมินทรมหาภูมิพลอดุลยเดช ทรงลงพระปรมาภิไธยในประกาศ โดยมีนายชัย ชิดชอบ ประธานสภาผู้แทนราษฎร เป็นผู้ลงนามรับสนองพระบรมราชโองการ และในวันที่ 20 ธันวาคม พ.ศ. 2551 ได้มีพระบรมราชโองการโปรดเกล้าโปรดกระหม่อม แต่งตั้งคณะรัฐมนตรี โดยมีนายอภิสิทธิ์ เวชชาชีวะ นายกรัฐมนตรี เป็นผู้รับสนองพระบรมราชโองการ คณะรัฐมนตรีไทย คณะนี้ เป็นคณะที่ ประกาศใช้ พระราชกำหนดบริหารราชการแผ่นดินในสถานการณ์ฉุกเฉิน พ.ศ. 2548 เป็นระยะเวลายาวนานรองจากคณะรัฐมนตรีไทย คณะที่ 62
นโยบายและผลการดำเนินงานของรัฐบาล
รัฐบาลได้ดำเนินการตามนโยบายเร่งด่วน ซึ่งแบ่งออกเป็น 5 ส่วน คือ
เรียนฟรี 15 ปี
รัฐบาลให้ความสำคัญในการจัดการศึกษา โดยมุ่งเน้นการส้รางโอกาสทางการศึกษาให้ทุกคนได้มีโอกาสเท่าเทียมกัน โดยจัดสรรงบประมาณจำนวน 19,296,100,000 บาท เพื่อสนับสนุนการจัดการศึกษาให้ทุกคนได้รับการศึกษาโดยไม่เสียค่าใช้จ่ายอย่างเท่าเทียมกัน 15 ปี ตามเจตนารมณ์ของรัฐธรรมนูญ ซึ่งครอบคลุมค่าใช้จ่าย 5 รายการ ได้แก่ ค่าเล่าเรียน ค่าหนังสือเรียน ค่าเครื่องแบบนักเรียน อุปกรณ์ ตั้งแต่ระดับชั้นอนุบาล ถึงมัธยมศึกษาปีที่ 6 ซึ่งในปัจจุบันได้มีการดำเนินการไปแล้วร้อยละ 77 หรือเป็นเงินประมาณ 18,575,470,000 บาท ส่วนหนึ่งยังมีผู้ปกครองที่มีรายได้พอสมควรไม่ประสงค์จะรับการสนับสนุนค่าใช้จ่ายดังกล่าว เพื่อเปิดโอกาสให้รัฐบาลนำเงินในส่วนนี้ไปช่วยในการพัฒนาโรงเรียนในถิ่นธุรกันดาร 577 โรง รวมเป็นเงินประมาณ 40 ล้านบาท
เบี้ยยังชีพผู้สูงอายุ
รัฐบาลต้องการสร้างหลักประกันรายได้ เป็นการตอบแทนการทำงานหนักมาตลอดชีวิตของผู้สูงอายุ โดยการจ่ายเงินค่ายังชีพ จำนวน 500 บาท ต่อเดือน ให้แก่ผู้สูงอายุที่มีอายุ 60 ปีขึ้นไป
อสม. เชิงรุก
รัฐบาลเห็นความสำคัญของการปฏิบัติงานของอาสาสมัครสาธารณสุขประจำหมู่บ้าน (อสม.) ซึ่งมีอยู่ 987,019 คนทั่วประเทศ ให้ได้รับเงินค่าสวัสดิการตอบแทน (ค่าป่วยการ) ในอัตราคนละ 600 บาทต่อเดือน
การประกันรายได้เกษตรกร
โครงการประกันรายได้เกษตรกร มีเกษตรกรที่ทำสัญญาประกันรายได้เกษตรกรผู้ปลูกข้าวนาปี มันสำปะหลัง และข้าวโพดเลี้ยงสัตว์ จำนวน 3.95 ล้านราย ซึ่งสูงกว่าโครงการจำนำรายได้ ที่มีเกษตรกรเข้าร่วมเพียง 0.91 ล้านราย
การนำที่ดินราชพัสดุเพื่อให้เกษตรกรเช่าทำการเกษตร
การนำที่ดินราชพัสดุจำนวน 1 ล้านไร่ เพื่อให้เกษตรกรเช่าทำการเกษตร ได้ดำเนินการแล้วในปี พ.ศ. 2552 จำนวน 114,376 ไร่ จำนวนเกษตรกร 6,894 ราย
การดูแลสุขภาพ
อภิสิทธิ์สานต่อนโยบายเกี่ยวกับมาตรการบังคับใช้สิทธิเหนือสิทธิบัตรยาของรัฐบาลพล.อ.สุรยุทธ์ จุลานนท์ เรียกร้องให้ปฏิบัติตามข้อตกลงขององค์การการค้าโลก ในเรื่องของทรัพย์สินทางปัญญา เมื่อเดือนมีนาคม พ.ศ. 2552 เขาเตือนว่าสิทธิบัตรยาที่อยู่ในสภาวะถูกกดดันอย่างนี้อาจบานปลายมากยิ่งขึ้น ถ้าหากว่าสหรัฐอเมริกาทำสภาพการค้าของประเทศไทยให้ตกต่ำลง
การออกกฎหมาย
พรรคประชาธิปัตย์ภายใต้การนำของอภิสิทธิ์ เวชชาชีวะ เสนอกฎหมายหมิ่นพระบรมเดชานุภาพที่เพิ่มโทษหนักกว่าเดิม ซึ่งจะทำให้ทัศนคติของบุคคลที่ดูหมิ่นและมีความต้องการให้ร้ายสถาบันพระมหากษัตริย์ไทยบนอินเทอร์เน็ตนั้นเป็นความผิดทางอาญา มีโทษจำคุก 3 - 20 ปี หรือปรับ 200,000 - 800,000 บาท ในเวลาเดียวกัน พรรคประชาธิปัตย์กล่าวหาว่ามี 29 เว็บไซต์ที่มีเนื้อหาและข้อความแสดงความคิดเห็นที่เข้าข่ายหมิ่นพระบรมเดชานุภาพ ซึ่งทางพรรคประชาธิปัตย์เชื่อว่าเป็นภัยต่อความมั่นคงของสถาบันพระมหากษัตริย์. คณะรัฐมนตรีคณะนี้ยังเป็นคณะแรกที่ใช้กฎหมาย พระราชกำหนดการบริหารราชการในสถานการณ์ฉุกเฉิน พ.ศ. 2548 ยาวนานที่สุดในประวัติศาสตร์การเมืองไทย
การตรวจสอบขบวนการหมิ่นพระบรมเดชานุภาพ
การตรวจตราขบวนการหมิ่นพระบรมเดชานุภาพภายใต้รัฐบาลอภิสิทธิ์ เวชชาชีวะโดยเปรียบเทียบรัฐบาลทักษิณ ชินวัตร อภิสิทธิ์จัดตั้งกองกำลังทหารเฉพาะกิจที่คอยต่อสู้กับอันตรายจากความคิดเห็น ที่พิจารณาถึงบทบาทสถาบันพระมหากษัตริย์ไทยในทางการเมือง รัฐบาลอภิสิทธิ์เปิดเว็บไซต์ที่ส่งเสริมให้ประชาชนแจ้งเว็บไซต์ผิดกฎหมาย มีเว็บไซต์กว่า 4,800 เว็บไซต์ถูกบล็อก เนื่องจากมีเนื้อหาที่เข้าข่ายหมิ่นพระบรมเดชานุภาพ การเคลื่อนไหวถูกมองโดยนักเคลื่อนไหวสิทธิมนุษยชน ว่าเป็นส่วนหนึ่งของสิ่งที่รณรงค์ร่วมกันเพื่อระงับการอภิปรายทางการเมืองภายในราชอาณาจักร
ในเดือนมีนาคม พ.ศ. 2552 เจ้าหน้าที่ตำรวจได้เข้าตรวจค้นที่ทำการของเว็บไซต์ประชาไท ซึ่งเป็นหนังสือพิมพ์ออนไลน์ที่คอยจ้องจับผิดรัฐบาล หนังสือพิมพ์ฉบับนี้อยู่บนพื้นฐานของการหมิ่นพระบรมเดชานุภาพ 2 วันถัดมา อภิสิทธิ์ไปพบกับตัวแทนผู้ใช้อินเทอร์เน็ตไทยและสัญญาว่าจะเคารพสิทธิเสรีภาพของพลเมือง ที่แสดงสีหน้าในขณะที่มีการพัฒนาบรรทัดฐานและมาตรฐานใหม่
นายสือ ล้ออุทัย ปลัดกระทรวงเทคโนโลยีสารสนเทศและการสื่อสาร (ไอซีที) กล่าวว่า กระทรวงได้ขออำนาจศาลสั่งปิดเว็บไซต์ที่มีเนื้อหาหมิ่นสถาบันเบื้องสูงไป 2,700 เว็บไซต์ ขั้นตอนต่อไปกระทรวงจะแจ้งให้ผู้ให้บริการอินเทอร์เน็ตรับทราบเพื่อดำเนินการปิดกั้น จากนั้นจะตรวจสอบว่ายังมีช่องทางใดสามารถเข้าถึงเว็บดังกล่าวได้อีก
ก่อนหน้านี้เครือข่ายพลเมืองเน็ตได้ไปยื่นหนังสือถึงนายกรัฐมนตรีให้เร่งแก้กฎหมายคอมพิวเตอร์บางมาตราที่ยังคลุมเครือ และมีผลต่อการดำเนินคดีหากเกิดความผิด ซึ่งนายกรัฐมนตรีบอกว่ายังไม่มีนโยบายแก้กฎหมายฉบับดังกล่าว ซึ่งสวนทางกับความเห็นของรัฐมนตรีกระทรวงยุติธรรม ที่ยอมรับว่า พ.ร.บ.คอมพิวเตอร์ที่บังคับใช้อยู่จะต้องปรับแก้บางมาตรา เพื่อให้บังคับใช้ถูกจุดมากขึ้น จึงควรหารือเรื่องนี้ให้ชัดเจน
สำนักงานเทคโนโลยีสารสนเทศและการสื่อสาร เปิดเผยถึงกรณีการกระทำผิดเผยแพร่ข้อความหมิ่นสถาบันเบื้องสูงผ่านเว็บไซต์ว่า ตรวจพบเว็บเข้าข่ายหมิ่นสถาบันประมาณ 30 เว็บ ส่วนใหญ่จะเป็นคนที่เคยทำผิด จะเป็นกลุ่มเครือข่ายเดิมที่เคยเปิดเว็บหมิ่นเบื้องสูงแล้วถูกสั่งปิดไปแล้วก็จะมีผุดขึ้นมาใหม่อีก จัดทำเป็นหน้าเว็บใหม่ ซึ่งทำกันได้ง่าย ซึ่งตรงนี้ สทส.มีเจ้าหน้าที่ประจำหน้าจอเฝ้าคอยตรวจสอบตลอด 24 ชม. เมื่อเจอข้อความหมิ่นจะตอบโต้โพสต์ข้อความกลับไปในสิ่งที่ถูกต้องเป็นจริง พร้อมทั้งทาง สทส.ก็จะมีเจ้าหน้าที่ส่วนหนึ่งคอยเผยแพร่พระราชกรณียกิจต่างๆ ในหน้าเว็บของ สทส.มากขึ้น อีกทั้งทำหนังสือเวียนถึงข้าราชการตำรวจและครอบครัว หากพบเห็นข้อความจาบจ้วงหมิ่นเบื้องสูง และมีการโพสต์รูปภาพเผยแพร่ทำผิดกฎหมาย ให้แจ้งเบาะแสได้ทันที
ชิงชัย มงคลธรรม หัวหน้าพรรคความหวังใหม่ แนะรัฐบาลถวายคืนพระราชอำนาจ ให้กองทัพเร่งกู้ชาติหยุดปราบประชาชน พร้อมยืนยันจุดยืนยุติปัญหาต้อง ตั้งการปกครองเฉพาะกาล โดยเอาคู่ขัดแย้งออกจากสถานการณ์การเมืองที่มุ่งแย้งชิงอำนาจ ส่วนกรณีที่แกนนำ นปช.และกลุ่มนักวิชาการออกมาเรียกร้องให้องค์การสหประชาชาติ เข้ามาเป็นตัวกลางในการแก้ไขปัญหาความขัดแย้งนั้น ไม่เห็นด้วย เพราะเป็นการแทรกแซงกิจการภายในประเทศ และ ประเทศไทยเป็น ราชอาณาจักร มีความมั่นคงทางทหาร การที่มีการนำเสนอแนวทางนี้หากเกิดขึ้นจริง จะเป็นคนแรกที่จะไปขับไล่ทันที
สนธิ ลิ้มทองกุล เผยในรายการเมืองไทยรายสัปดาห์สัญจร ครั้งที่ 8 ว่ายันยังไม่มีพระบรมราชานุญาตให้นายกฯเป็นประธานในพระอุโบสถวัดพระแก้ว พร้อมแสดงหลักฐานการมี “สังฆราช 2 พระองค์” ปิดท้ายนำประชาชนยืนกล่าวคำสัตย์ปฏิญาณถวายคืนพระราชอำนาจแด่พระเจ้าอยู่หัว เพื่อขอพระราชทานผู้นำปฏิรูปการเมือง และจัดโครงสร้างองค์กรการเมืองใหม่โดยสันติวิธี
ความสัมพันธ์ระหว่างประเทศ
เมื่อวันที่ 5 พฤศจิกายน พ.ศ. 2552 กระทรวงการต่างประเทศของไทย มีคำสั่งเรียกเอกอัครราชทูตไทยประจำกรุงพนมเปญกลับประเทศ เพื่อเป็นการลดระดับความสัมพันธ์ระหว่างไทย-กัมพูชา ตอบโต้การให้สัมภาษณ์กล่าวหากระบวนการยุติธรรมของไทย และเป็นการแทรกแซงกิจการภายในประเทศ จากกรณีที่กัมพูชาแต่งตั้งพันตำรวจโททักษิณ ชินวัตร อดีตนายกรัฐมนตรี เป็นที่ปรึกษาด้านเศรษฐกิจ ซึ่งทักษิณ ถือเป็นนักโทษที่ประเทศไทยต้องการตัวตามหมายจับในคดีทุจริตประมูลซื้อที่ดินรัชดาภิเษก ซึ่งมีโทษจำคุก 2 ปี
วันที่ 14 กุมภาพันธ์ พ.ศ. 2554 นายกษิต ภิรมย์ได้แถลงด้วยวาจาต่อประธานคณะมนตรีความมั่นคงแห่งสหประชาชาติที่นครนิวยอร์ก ในถ้อยแถลงการณ์ของรัฐมนตรีต่างประเทศระบุใจความตอนหนึ่งว่าฝ่ายกัมพูชาละเมิดข้อตกลงหยุดยิง ที่ได้ตกลงกันใน วันที่ 5 กุมภาพันธ์ พ.ศ. 2554 ณ ช่องสะงำในจังหวัดศรีสะเกษ ที่ทั้งสองฝ่ายได้บรรลุข้อตกลงที่จะหยุดยิงทันที ผู้บังคับการทหารระดับภูมิภาคของไทยและฝ่ายกัมพูชา เป็นตัวแทนเจรจา อีกทั้งได้ประณามทหารกัมพูชาในการใช้ปราสาทพระวิหารเพื่อวัตถุประสงค์ทางการทหาร และประณามรัฐบาลกัมพูชาที่มีส่วนรู้เห็นในการอนุญาตให้ใช้ปราสาทพระวิหารเพื่อวัตถุประสงค์ทางการทหาร
เช็คช่วยชาติ
วิกฤตการณ์เศรษฐกิจโลกได้สร้างผลกระทบอย่างมากต่อประเทศไทย จำนวนผู้ว่างงานในเดือนมกราคม 2552 เพิ่มขึ้นเป็น 800,000 คน โดยเปรียบเทียบกับเดือนธันวาคม 2551 ในต้นปี พ.ศ. 2552 เศรษฐกิจถูกคาดหวังว่าจะ ว่าจ้างตามสัญญา 3% ตลอดทั้งปี เพื่อเป็นการกระตุ้นเศรษฐกิจโดยสร้างกำลังซื้อภายในประเทศในวงกว้างอย่างทั่วถึง เห็นผลเร็วและรั่วไหลน้อยที่สุด เพื่อพยุงเศรษฐกิจช่วงเวลาที่เศรษฐกิจหดตัวในระยะเร่งด่วน โดยการกระตุ้นการจับจ่ายใช้สอยภายในประเทศโดยนำเงินใส่มือประชาชนผู้มีรายได้น้อยโดยตรง รายละ 2,000 บาท (สำหรับผู้ที่มีรายได้ต่อเดือนต่ำกว่า 15,000 บาท)
ความไม่สงบในช่วงเทศกาลสงกรานต์ พ.ศ. 2553
ดูบทความหลักที่การชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 และ ศูนย์อำนวยการแก้ไขสถานการณ์ฉุกเฉิน
การประกาศกฎอัยการศึกในสามจังหวัดชายแดนภาคใต้
ภายใต้รัฐบาล นายอภิสิทธิ์ เวชชาชีวะ มีการประกาศกฎอัยการศึกครอบคลุมพื้นที่ทั้งหมดในสามจังหวัดชายแดนภาคใต้ได้แก่ นราธิวาส ปัตตานี และยะลา ในวันที่ 21เมษายน พ.ศ..2554 แม่ทัพภาคที่ 4ในขณะนั้น เห็นควรให้ประกาศกฎอัยการศึกในพื้นที่ดังกล่าวอย่างไรก็ตามการประกาศกฎอัยการศึกภายในราชอาณาจักรไทยสามารถประกาศไทยโดยแม่ทัพภาคหรือผู้บัญชาการทหาร และสามารถนำมาใช้ได้ในทันทีโดยไม่ต้องแจ้งให้นายกรัฐมนตรีและคณะรัฐทนตรีทราบ ดังนั้นจึงไม่ใช่ความรับผิดชอบของนายกรัฐมนตรีและคณะรัฐมนตรี
คำชื่นชม
เมื่อวันที่ 18 ธันวาคม พ.ศ. 2551 เวลา 08.30 น. ที่พรรคประชาธิปัตย์ นายจาง จิ่ว หวน เอกอัครราชทูตจีนประจำประเทศไทยได้เดินทางเข้าพบ นายอภิสิทธิ์ เวชชาชีวะ นายกรัฐมนตรี โดยใช้เวลาประมาณ 30 นาที จากนั้น นายจาง จิ่ว หวน เปิดเผยว่า มาเยี่ยมคำนับและนำสาส์นจากนายกรัฐมนตรีจีนมาแสดงความยินดีกับนายอภิสิทธิ์ในโอกาสดำรงตำแหน่งนายกรัฐมนตรี โดยรัฐบาลจีนและประชาชนจีนจะยึดถือนโยบายเป็นมิตรกับประเทศไทย โดยจะพัฒนาความร่วมมือด้าน เศรษฐกิจ การเมือง วิทยาศาสตร์ การศึกษา การท่องเที่ยว เพื่อพัฒนาความสัมพันธ์ระหว่างไทยกับจีน ทั้งนี้นายอภิสิทธิ์ยืนยันจะเดินทางไปเยือนจีนในเวลาที่เหมาะสม นายจาง จิ่ว หวน กล่าวว่า นายกรัฐมนตรีไทยได้ยืนยันที่จะมีการจัดการประชุมอาเซียนซัมมิท ในเร็วๆนี้ โดยจะมีหลายประเทศเข้าร่วมประชุมด้วย ทั้งอินเดีย จีน เกาหลี เป็นต้น
และเมื่อวันที่ 22 ธันวาคม พ.ศ. 2551 นายควินตัน เควลย์ เอกอัครราชทูตอังกฤษประจำประเทศไทย กล่าวหลังเข้าพบ นายอภิสิทธิ์ เวชชาชีวะ นายกรัฐมนตรี โดยใช้เวลาประมาณ 30 นาที ที่พรรคประชาธิปัตย์ว่า นายอภิสิทธิ์ มีคุณสมบัติและความ สามารถที่ดีเยี่ยม เพราะเป็นศิษย์เก่าโรงเรียนอีตัน อีกทั้งจบมหาวิทยาลัยออกซฟอร์ด ประเทศอังกฤษ พร้อมแสดงความเห็นด้วยกับนายกรัฐมนตรี ว่า รัฐบาลชุดนี้มีภารกิจใหญ่ 4 ประการคือการฟื้นความมั่นใจของนานาชาติในประเทศไทย สร้างความสมานฉันท์ เพื่อไม่ให้เกิดความขัดแย้งอีกครั้ง โดยยึดหลักนิติธรรม รักษาความปลอดภัยของสนามบิน ซึ่งถือเป็นประตูในการท่องเที่ยวของไทย สร้างความมั่นใจแก่นักธุรกิจทั้งชาวไทยและต่างประเทศ เพื่อส่งเสริมเศรษฐกิจแบบเสรีนิยม ซึ่งจะดึงให้มีการลงทุนในประเทศไทยมากขึ้น ในการเข้าพบครั้งนี้ ในฐานะที่นายกรัฐมนตรีเป็นแฟนฟุตบอลอังกฤษ จึงได้มอบของขวัญเป็นเสื้อยืดนิวคาสเซิล ยูไนเต็ด โดยด้านหลังมีชื่อ นายอภิสิทธิ์ และหมายเลข 27 ซึ่งหมายถึงนายกรัฐมนตรี คนที่ 27 ของประเทศไทย
เมื่อวันที่ 31 มกราคม พ.ศ. 2552 เวทีการเสวนาอุตสาหกรรมท่องเที่ยวระดับโลก ซึ่งประกอบด้วยเจ้าของธุรกิจโรงแรมขนาดใหญ่ทั่วโลก ได้กล่าวชื่นชมนายอภิสิทธิ์ เวชชาชีวะ นายกรัฐมนตรี ว่าเข้าถึงคุณค่าและเข้าใจความสำคัญในการพัฒนาอุตสาหกรรมท่องเที่ยว ยามเศรษฐกิจถดถอย
เมื่อวันที่ 14 เมษายน พ.ศ. 2552 หนังสือพิมพ์กรุงเทพธุรกิจ ได้นำเสนอคำชื่นชมของสื่อต่างประเทศ ได้แก่ สำนักข่าวซีเอ็นเอ็น สำนักข่าวเอ็นเอชเค และสำนักข่าวอื่นๆ ว่าได้นำเสนอข่าวชื่นชมนายอภิสิทธิ์ เวชชาชีวะ ที่สามารถควบคุมสถานการณ์ในการชุมชนของกลุ่มคนเสื้อแดงได้โดยสูญเสียน้อยที่สุด นอกจากนี้สำนักข่าวรอยเตอร์ ยังได้นำเสนอบทวิเคราะห์สถานการณ์ว่า การจลาจลของกลุ่มผู้ชุมนุมครั้งนี้อาจเป็นความพยายามเฮือกสุดท้ายของพันตำรวจโททักษิณ ชินวัตร อดีตนายกรัฐมนตรี เพื่อกลับคืนสู่อำนาจ ส่วนนายอภิสิทธิ์ เวชชาชีวะ นายกรัฐมนตรี ยังสามารถฟื้นฟูความน่าเชื่อถือที่สูญเสียไปกลับคืนมาได้
เมื่อวันที่ 23 ธันวาคม พ.ศ. 2552 นายดุสิต นนทะนาคร ประธานสภาหอการค้าแห่งประเทศไทย ได้กล่าวถึงการที่สภาหอการค้าแห่งประเทศไทย ได้ประเมินผลการทำงานของรัฐบาลในช่วง 1 ปีโดยให้คะแนนในระดับ บี เพราะท่ามกลางสถานการณ์ที่เกิดขึ้นเช่นนี้ต่อให้หาเทวดาที่ไหนมาทำงาน ก็ไม่สามารถทำได้ดีไปกว่านี้แล้ว ที่สำคัญต้องการให้รัฐบาลพยายามประคองตัวเดินหน้าแก้ไขปัญหาของชาติต่อไปให้ได้ โดยไม่ให้เกิดการยุบสภาในเวลาที่เร็วเกินไป เพราะหากมีการยุบสภาเกิดขึ้นเร็ว ก็ทำให้เกิดความยุ่งยากมากขึ้นไปอีก ขณะเดียวกันต้องดูแลอย่าให้เกิดความขัดแย้งเพราะจะบั่นทอนความเชื่อมั่นลงไปอีก เพราะเหตุการณ์ที่เกิดขึ้นไม่ได้เกิดขึ้นทันตาเห็นทันทีแต่จะเกิดขึ้นในอีก 5-10 ปีข้างหน้า หรือทำให้ลูกหลานของเราเดือดร้อน
คำวิจารณ์
เมื่อช่วงสายวันที่ 21 ธันวาคม พ.ศ. 2551 ที่พรรคเพื่อไทย นายสุรพงษ์ โตวิจักษณ์ชัยกุล ส.ส.จังหวัดเชียงใหม่ พรรคเพื่อไทย ได้แถลงว่า ขอเสนอฉายา ครม.อภิสิทธิ์ 1 เพื่อให้ประชาชนโหวตเลือกระหว่างฉายา "ครม.ต่างตอบแทน" กับ "ครม.ไอ้โหนไอ้ห้อย" ผ่านทางโทรศัพท์หมายเลข 0-2280-6888
ต่อมาในวันที่ 22 ธันวาคม พ.ศ. 2551 นายเสนาะ เทียนทอง หัวหน้าพรรคประชาราช ให้สัมภาษณ์ถึงโฉมหน้า ครม.อภิสิทธิ์ 1 ว่า เป็นรัฐบาลที่ไปปล้นเขามา ปล้นกลางอากาศ หรือไฮแจ็ค โดยไม่เกรงใจและไม่คำนึงถึงความรู้สึกของประชาชน
วันที่ 7 มกราคม พ.ศ. 2552 ร.ต.อ.เฉลิม อยู่บำรุง ส.ส.สัดส่วน ผู้อำนวยการเลือกตั้งซ่อมพรรคเพื่อไทย กล่าวบนเวทีปราศรัยใหญ่ช่วย นายขจิตร ชัยนิคม ผู้สมัครเลือกซ่อม ส.ส.เขต 1 มหาสารคามหาเสียงว่า หลังเลือกตั้งวันที่ 11 มกราคม พ.ศ. 2552 ฝ่ายค้านจะยื่นญัตติอภิปรายไม่ไว้วางใจรัฐมนตรีเป็นรายบุคคล และขอตั้งฉายารัฐบาลนายอภิสิทธิ์ ว่า เป็น "รัฐบาลเด็กอนุบาล" เพราะมีมือที่มองเห็นและไม่เห็นช่วยอาบน้ำประแป้งให้เสร็จ แล้วเอาไปส่งโรงเรียนเอาใครก็ไม่รู้มาเป็นรัฐมนตรี
ต่อมาวันที่ 4 มีนาคม พ.ศ. 2552 นายพร้อมพงศ์ นพฤทธิ์ โฆษกพรรคเพื่อไทย แถลงข่าวถึงกรณีที่สำนักเลขาธิการนายกรัฐมนตรี เตรียมถอนฟ้องแกนนำพันธมิตรประชาชนเพื่อประชาธิปไตยที่บุกยึดทำเนียบรัฐบาลว่าตนของตั้งฉายาให้กับรัฐบาลชุดนี้ว่า รัฐบาลชุดป้ายสี ตัดตอน เพราะเรื่องดังกล่าวเป็นการสมยอมกันของ นายลอยเลื่อน บุญนาค รองเลขาธิการนายกรัฐมนตรี กับกลุ่มพันธมิตรฯ โดยคดีดังกล่าวได้สร้างความเสียหายให้กับประเทศอย่างมากกลับจะถอนฟ้อง มีการตัดตอนเพื่อไม่ให้เข้าสู่กระบวนการยุติธรรม
ดัชนีความสุข
เมื่อวันที่ 21 ธันวาคม พ.ศ. 2551 เอแบคโพลเปิดเผยผลสำรวจความคิดเห็นประชาชนในพื้นที่ 17 จังหวัด จำนวน 3,516 ตัวอย่างเกี่ยวกับดัชนีความสุขภายหลังการเปลี่ยนขั้วการเมือง ผลปรากฏว่าความสุขของประชาชนเพิ่มขึ้นจาก 4.84 ในช่วงเดือนตุลาคม มาอยู่ที่ 6.55 จากคะแนนเต็ม 10 และถือว่าเป็นค่าความสุขที่สูงที่สุดตั้งแต่มีรัฐบาลที่มาจากการเลือกตั้ง หรือตั้งแต่ต้นปี พ.ศ. 2551 โดยพบว่าคนไทยส่วนใหญ่ร้อยละ 79.7 นอนหลับค่อนข้างสนิทถึงนอนหลับได้สนิทขึ้นหลังการเมืองเปลี่ยนขั้ว ในขณะที่ร้อยละ 9.7 นอนหลับได้ระดับปานกลาง และร้อยละ 10.6 นอนไม่ค่อยหลับถึงนอนไม่หลับเลย นอกจากนี้ กลุ่มตัวอย่างจำนวนมาก หรือร้อยละ 38.2 คิดว่าทิศทางการเมืองจะดีขึ้นหลังจัดตั้งรัฐบาลชุดใหม่ ในขณะที่ร้อยละ 28.2 คิดว่าจะแย่ลง และร้อยละ 33.6 ยังไม่มีความเห็นในเรื่องนี้
ผลงานรัฐบาล
สำนักวิจัยเอแบคโพลล์ มหาวิทยาลัยอัสสัมชัญ ได้ทำการสำรวจความพึงพอใจของประชาชนที่มีต่อผลงานของรัฐบาล ในปี พ.ศ. 2552 พบว่าผลงานรัฐบาลที่ประชาชนพอใจมากที่สุดในช่วง 1 ปีที่ผ่านมา อันดับที่หนึ่งได้ 8.15 คะแนน คือ การปกป้องและเทิดทูนสถาบันพระมหากษัตริย์ สำหรับอันดับแรกที่ประชาชนพอใจผลงานรัฐบาลน้อยที่สุด ได้แก่ การแก้ไขปัญหาความไม่สงบใน 3 จังหวัดชายแดนภาคใต้ ได้คะแนนพอใจเฉลี่ย 5.10 โดยคะแนนรวมของพลงานรัฐบาลอยู่ที่ 6.35 คะแนนจากคะแนนเต็ม 10 คะแนน มีความหมายว่า ประชาชนพอใจต่อผลงานรัฐบาลค่อนข้างมาก
การสิ้นสุดลง
ซึ่งการประชุมคณะรัฐมนตรีคณะนี้ ซึ่งประชุมทั้งหมด 133 ครั้ง โดยครั้งสุดท้ายประชุมวันที่ 12 กรกฎาคม พ.ศ. 2554
อัตราส่วนหนี้สินต่อสินทรัพย์
อัตราส่วนหนี้สินต่อสินทรัพย์รวม (Debt to Total Asset Ratio) อัตราส่วนหนี้สินต่อสินทรัพย์รวม เป็นอัตราส่วนที่แสดงการเปรียบเทียบว่า กิจการมีหนี้สินเป็นกี่เท่าของสินทรัพย์รวม ถ้าอัตราส่วนหนี้สินต่อสินทรัพย์รวมต่ำ แสดงว่ากิจการมีโครงสร้างหนี้รวมเมื่อเทียบกับสินทรัพย์รวมแล้วต่ำ ซึ่งจะเกิดผลดีเนื่องจากทำให้กิจการมีภาระในการชำระคืนหนี้สินน้อยและมีโอกาสกู้ยืมหนี้สินครั้งต่อไปได้มาก ตรงกันข้ามถ้าอัตราส่วนหนี้สินต่อสินทรัพย์รวมสูง แสดงว่ากิจการมีโครงสร้างหนี้สินรวมเมื่อเปรียบเทียบกับสินทรัพย์รวมแล้วสูง จะเกิดผลเสียเนื่องจากทำให้กิจการมีภาระในการชำระคืนหนี้สินมาก และมีโอกาสจะกู้ยืมหนี้สินครั้งต่อไปได้น้อย สูตรการคำนวณ อัตราส่วนหนี้สินต่อสินทรัพย์รวม = หนี้สินรวม/สินทรัพย์รวม
สึจิงูโมะ
สึจิงูโมะ เป็นคำดูถูกหนึ่งของญี่ปุ่น ใช้เรียกกลุ่มกบฏหรือนอกรีต และยังใช้เรียกโยไกชนิดหนึ่งซึ่งมีลักษณะเป็นแมงมุม ปรากฏในนิทานพื้นบ้านญี่ปุ่น โดยมีชื่อเรียกอื่นอีก คือ ยัตสึกาฮางิ (八握脛) และ โอกูโมะ (大蜘蛛) ส่วนใน โคจิกิ และ นิฮงโชกิ จะเขียนด้วยตัวคันจิสี่ตัว คือ  都知久母 (โมราเอ็ตสึ-จิ-งู-โมะ) ซึ่งมักปรากฏอยู่ใน ฟูโดกิ (風土記) อันเป็นเอกสารรายงานข้อมูลในแต่ละจังหวัดสำหรับเสนอแก่องค์จักรพรรดิ โดยปรากฏในรายงานของจังหวัดมุตสึ เอจิโงะ ฮิตาจิ เซ็ตสึ บุงโงะ และฮิเซ็ง
สันนิษฐานว่า สึจิงูโมะ มาจากคำว่า ทูจิโงโมริ (土隠) โดยประกอบจากคำว่า ทูจิ (土) แปลว่า "ดิน" กับคำว่า โกโมริ (隠) แปลว่า "หลบซ่อน" คาดว่าสำหรับเรียกผู้มีอิทธิพลในท้องถิ่นที่ปฏิเสธคำสั่งจากราชสำนักแล้วไปอาศัยอยู่ในถ้ำแทน มีรายงานว่าสึจิงูโมะ มีรูปพรรณเตี้ยหากแต่มีแขนขายาว มีสันดานดั่งหมาป่า มีใจนกฮูก และดำรงชีวิตอย่างคนเถื่อนไร้อารยธรรม
โซกิจิ สึดะ (津田左右吉) นักประวัติศาสตร์ชาวญี่ปุ่นให้ความเห็นว่า สึจิงูโมะแตกต่างไปจากชาวคูมาโซ (熊襲) และเอมิชิ (蝦夷) ซึ่งเป็นชื่อชนเผ่าที่ปรากฏอยู่ในฟูโดกิด้วยเช่นกัน โดยระบุว่าสึจิงูโมะไม่ใช่กลุ่มชน หากแต่เป็นชื่อเฉพาะ ส่วนโยชิยูกิ ทากิโอโตะ (瀧音能之) สันนิษฐานว่า สึจิงูโมะเป็นทั้งหัวหน้าเผ่าและเป็นคนทรง เพราะในฟูโดกิจากคีวชู ระบุว่า สึจิงูโมะเป็นหมอผีประกอบพิธีกรรมเอาใจคามิแห่งความโกรธเกรี้ยว ด้วยหวังให้ผลทางการเกษตรเฟื่องฟู
หม่อมราชวงศ์ทองแท่ง ทองแถม
หม่อมราชวงศ์ทองแท่ง ทองแถม เป็นอดีตรัฐมนตรีช่วยว่าการกระทรวงการคลัง ในรัฐบาลจอมพล ถนอม กิตติขจร (2 สมัย) อดีตอธิบดีกรมศุลกากร และผู้อำนวยการธนาคารออมสิน
ประวัติ
หม่อมราชวงศ์ทองแท่ง ทองแถม เกิดเมื่อวันที่ 14 มิถุนายน พ.ศ. 2456 เป็นโอรสของหม่อมเจ้าทองชมพูนุท ทองแถม กับหม่อมหลวงแฉล้ม ทองแถม (สกุลเดิม อิศรเสนา) หม่อมราชวงศ์ทองแท่ง สมรสกับคุณหญิงวิจิตรา ทองแถม ณ อยุธยา (สกุลเดิม วาระศิริ) ธิดาของพระยาวาระศิริ (เอ. วัน วาระศิริ) และคุณหญิงจิตรลดา วาระศิริ  มีบุตรธิดา 5 คน ดังนี้
หม่อมราชวงศ์ทองแท่ง ถึงแก่อนิจกรรมเมื่อวันที่ 22 กันยายน พ.ศ. 2529
การทำงาน
หม่อมราชวงศ์ทองแท่ง ทองแถม เคยดำรงตำแหน่งรัฐมนตรีช่วยว่าการกระทรวงการคลัง ในรัฐบาลของจอมพล ถนอม กิตติขจร เมื่อปี พ.ศ. 2501 ต่อมาได้รับแต่งตั้งเป็นอธิบดีกรมธนารักษ์ ในปี พ.ศ. 2502 - พ.ศ. 2506 เป็นอธิบดีกรมศุลกากร ในปี พ.ศ. 2508 - พ.ศ. 2515 ในระหว่างนั้นได้รับแต่งตั้งเป็นรัฐมนตรีช่วยว่าการกระทรวงการคลัง ในระหว่างปี พ.ศ. 2512 - พ.ศ. 2514 และเคยเป็นผู้อำนวยการธนาคารออมสิน (พ.ศ. 2515 - 2518) รวมถึงเป็นผู้จัดตั้งสถาบันธนาคารออมสินนานาชาติประจำภาคพื้นเอเชียและแปซิฟิก ณ สำนักงานใหญ่ธนาคารออมสิน
หม่อมราชวงศ์ทองแท่ง เคยเป็นสมาชิกวุฒิสภา ในปี พ.ศ. 2511
ปลาข้าวเม่า (ปลาซิว)
สำหรับปลาข้าวเม่าที่มีลำตัวใส ดูที่: ปลาข้าวเม่า
ปลาข้าวเม่า เป็นปลาน้ำจืดขนาดเล็กที่อยู่ในสกุล Chela (/เคล-อา/) ในวงศ์ปลาตะเพียน
เดิมทีปลาในสกุลนี้เคยมีประชากรมากกว่านี้ แต่ปัจจุบันได้แยกออกไปเป็นสกุลต่าง ๆ มากมาย โดยเฉพาะในสกุล Laubuka หรือปลาซิวหัวตะกั่ว จึงเหลือเพียง 2 ชนิดเท่านั้น
ตำบลพรสวรรค์
ตำบลพรสวรรค์ สามารถหมายถึง
สโมสรฟุตบอลลิเวอร์พูลในฤดูกาล 2021–22
ฤดูกาล 2021–22 เป็นฤดูกาลที่ 130 ของสโมสรฟุตบอลลิเวอร์พูล และเป็นฤดูกาลที่ 60 ติดต่อกันบนลีกสูงสุดของฟุตบอลอังกฤษ ในฤดูกาลนี้ พวกเขาชนะเลิศอีเอฟแอลคัพเป็นครั้งที่เก้าในประวัติศาสตร์ของพวกเขาและเอฟเอคัพเป็นครั้งที่แปดในประวัติศาสตร์ของพวกเขา พวกเขามีส่วนร่วมในทุกนัดที่มีสิทธิ์ได้ลงเล่นตลอดฤดูกาล 2021–22 โดยมีโอกาสชนะเลิศสี่รายการ แม้ว่าตารางการแข่งขันจะอัดแน่น พวกเขาจบอันดับที่สองในพรีเมียร์ลีก โดยตามหลัง แมนเชสเตอร์ซิตี เพียงหนึ่งคะแนน และแพ้ให้กับ เรอัลมาดริด ในนัดชิงชนะเลิศยูฟ่าแชมเปียนส์ลีก
ภาพรวมการซื้อ-ขายผู้เล่น
รายจ่าย
ฤดูร้อน: ▼ £ 36,000,000
ฤดูหนาว: ▼ £ 40,500,000
ทั้งหมด: ▼ £ 76,500,000
รายรับ
ฤดูร้อน: ▲ £ 42,800,000
ฤดูหนาว: ▲ £ 1,500,000
ทั้งหมด: ▲ £ 44,300,000
ค่าใช้จ่ายสุทธิ
ฤดูร้อน: ▲ £ 6,800,000
ฤดูหนาว: ▼ £ 39,000,000
ทั้งหมด: ▼ £ 32,200,000
การแข่งขันก่อนเริ่มฤดูกาลและกระชับมิตร
เมื่อวันที่ 12 กรกฎาคม ค.ศ. 2021 ลิเวอร์พูลประกาศว่าพวกเขาจะแข่งขันในเกมกระชับมิตรจำนวนสี่นัด ซึ่งเป็นส่วนหนึ่งของการเข้าค่ายฝึกซ้อมก่อนเริ่มฤดูกาลในออสเตรีย เมื่อวันที่ 19 กรกฎาคม ลิเวอร์พูลประกาศว่าพวกเขาจะสิ้นสุดแคมเปญก่อนเริ่มฤดูกาลด้วยเกมกระชับมิตรในสนามเหย้าจำนวนสองนัด เมื่อวันที่ 29 กรกฎาคม ลิเวอร์พูลประกาศว่าพวกเขาจะพบกับ โบโลญญา จำนวนสองนัด นัดละหกสิบนาที ซึ่งเป็นส่วนหนึ่งของการเข้าค่ายฝึกซ้อมก่อนเริ่มฤดูกาลในฝรั่งเศส โดยแข่งขันระหว่างตารางการแข่งขันที่เคยประกาศไว้ก่อนหน้านี้
นัดการแข่งขัน
นัดการแข่งขันในลีกประกาศเมื่อวันที่ 16 มิถุนายน ค.ศ. 2021
เอฟเอคัพ
ลิเวอร์พูลจับสลากพบกับชรูว์สบรีทาวน์ในรอบที่สาม
อีเอฟแอลคัพ
ลิเวอร์พูลเข้าร่วมการแข่งขันรายการนี้ในรอบที่สาม
รอบแบ่งกลุ่ม
การจับสลากรอบแบ่งกลุ่มจัดขึ้นเมื่อวันที่ 26 สิงหาคม ค.ศ. 2021 และตารางการแข่งขันก็ประกาศในวันต่อมา
รอบ 16 ทีมสุดท้าย
การจับสลากรอบ 16 ทีมสุดท้ายจัดขึ้นเมื่อวันที่ 13 ธันวาคม ค.ศ. 2021 ที่สำนักงานใหญ่ของยูฟ่า ในเมืองนียง, สวิตเซอร์แลนด์ โดยลิเวอร์พูลพบกับอินเตอร์มิลาน แชมป์ลีกเซเรียอาฤดูกาลก่อนหน้านี้
รอบก่อนรองชนะเลิศ
การจับสลากรอบก่อนรองชนะเลิศจัดขึ้นเมื่อวันที่ 18 มีนาคม ค.ศ. 2022
รอบชิงชนะเลิศ
รอบชิงชนะเลิศแข่งขันเมื่อวันที่ 28 พฤษภาคม ค.ศ. 2022 (เวลาท้องถิ่น) ระหว่าง ลิเวอร์พูล และ เรอัลมาดริด นี่เป็นการแข่งขันรอบชิงชนะเลิศครั้งที่ 10 ของลิเวอร์พูล โดยเป็นการเข้ารอบชิงชนะเลิศมากกว่าสโมสรใด ๆ ในอังกฤษและครั้งที่ 3 ในรอบ 5 ปี และเป็นการพบกันอีกครั้งตั้งแต่นัดชิงชนะเลิศเมื่อปี ค.ศ. 2018 ซึ่งลิเวอร์พูลแพ้ไป 1–3
ลงเล่น
ผู้เล่นที่ไม่ได้ลงเล่นจะไม่มีในรายชื่อนี้
ผู้ช่วยทำประตู
ประตูบางลูกอาจจะไม่มีผู้ช่วยทำประตู
รางวัลนักเตะยอดเยี่ยมประจำเดือนของสแตนดาร์ด ชาร์เตอร์ด
รางวัลนักเตะยอดเยี่ยมประจำเดือนของสโมสรจากการโหวตของแฟนบอลผ่านทางเว็บไซต์ Liverpoolfc.com
ยาซีน
ซูเราะฮ์ยาซีน (سورة يس) เป็นซูเราะฮ์ที่ 36 ของอัลกุรอาน เป็นหนึ่งในซูเราะฮ์มักกียะฮ์ที่มี 83 อายะฮ์ (โองการ) ถึงแม้ว่านักวิชาการได้อธิบายว่าอายะฮ์ที่ 12 มาจากมะดีนะฮ์ก็ตาม ชื่อของซูเราะฮ์นี้มีจากตัวอักษรสองตัวของอายะฮ์แรก ซึ่งมีข้อถกเถียงกันมาก โดยทางตัฟซีร อัล-ญาลาลัยน์ ผู้ตีความหมายนิกายซุนนี (ตัฟซีร) ได้ตีความหมายและพูดว่า "อัลลอฮ์เท่านั้นที่รู้ความหมายของสิ่งนี้ [คำศัพท์]" และเป็นหนึ่งในชื่อของศาสดามุฮัมมัด ที่รายงานโดยอะลี "ฉันได้ยินศาสนทูตของอัลลอฮ์กล่าวว่า "แท้จริงแล้ว อัลลอฮ์ได้ตั้งชื่อของฉันถึง 7 ชื่อในอัลกุรอาน: มุฮัมมัด [3:144; 33:40; 47:2; 48:29], อะฮ์หมัด [61:6], ฏอฮา, [20:1], ยาซีน [36:1], [อัลมุซซัมมิล; 73:1], [อัลมุดดัซซิร; 74:1] และ[อับดุลลอฮ์; 72:19]."
รายละเอียด
ซูเราะฮ์นี้เริ่มต้นโดยการยืนยันความถูกต้องตามกฎหมายของมูฮัมหมัด ตัวอย่างเช่น อายะฮ์ที่ 2-6 "ขอสาบานด้วยอัลกุรอานที่มีคำสั่งอันรัดกุม แท้จริง เจ้าเป็นผู้หนึ่งในหมู่ผู้ถูกส่งมาอย่างแน่นอน (เป็นผู้) อยู่บนแนวทางอันเที่ยงธรรม อัลกุรอานนี้เป็นการประทานลงมาจากพระผู้ทรงอำนาจ ผู้ทรงเมตตาเสมอ เพื่อเจ้าจะได้ตักเตือนกลุ่มชนหนึ่งซึ่งบรรพบุรุษของพวกเขามิได้ถูกตักเตือนมาก่อนดังนั้น พวกเขาจึงไม่สนใจ" ในช่วงของอายะฮ์ที่ 1-12 ได้กล่าวให้ผู้คนนำกุรอานเป็นทางนำ โดยกล่าวเป็นคำเตือนแก่ผู้ปฏิเสธไว้ว่า 36:10 "และมีผลเท่ากันแก่พวกเขา เจ้าจะตักเตือนพวกเขาหรือไม่ตักเตือนพวกเขาก็ตาม พวกเขาก็จะไม่ศรัทธา"
จากนั้นจึงเล่าเรื่องราวของศาสดาที่ถูกส่งมาตักเตือนผู้ปฏิเสธ แต่พวกเขากลับไม่สนใจ ถึงแม้ว่าศาสดาท่านนั้นได้กล่าวว่าเป็นสิ่งที่ดีแล้ว แต่ถูกผู้ปฏิเสธกล่าวไว้ว่า 36:14-15 " เมื่อเราส่งทูตสองคนไปยังพวกเขา พวกเขาได้ปฏิเสธเขาทั้งสอง ดังนั้น เรา (อัลลอฮฺ) จึงเพิ่มพลังด้วยการส่งทูตคนที่สามแล้วพวกเขา (บรรดาทูต) ได้กล่าวว่า “แท้จริงพวกเราถูกส่งมายังพวกท่าน“ พวกเขา (ชาวเมือง) กล่าวว่า “พวกท่านมิใช่ใครอื่น นอกจากเป็นสามัญชนเช่นเดียวกับพวกเรา และพระผู้ทรงกรุณาปรานีมิได้ประทานสิ่งใดลงมา พวกท่านมิได้เป็นอื่นใดนอกจากกล่าวเท็จ” หลังจากที่เขาตายแล้ว ศาสดาคนที่สามได้เข้าสวรรค์ 36:26 - 27 "เขากล่าวว่า “โอ้ มาตรว่าหมู่ชนของฉันได้รู้ (สภาพของฉัน) ถึงการที่พระเจ้าของฉันทรงอภัยให้แก่ฉัน และทรงทำให้ฉันอยู่ในหมู่ผู้มีเกียรติ”" และตักเตือนผู้ปฏิเสธศรัทธาในสิ่งที่พวกเขาปฏิเสธ แต่อายะฮ์ที่ 36:30 ได้ยืนยันว่า พวกเขาไม่มีทางรู้ถึงสิ่งนี้แน่นอน "โอ้ อนิจจาต่อปวงบ่าว ไม่มีรอซูลคนใดมายังพวกเขา เว้นแต่พวกเขาได้เย้ยหยันเขา"
หลังจากนั้นได้กล่าวถึงสัญญาณอำนาจสูงสุดของอัลลอฮ์เหนือธรรมชาติ ตัวอย่างเช่น 36:33-37:"และสัญญาณหนึ่งสำหรับพวกเขาก็คือ แผ่นดินที่แห้งแล้งเราได้ให้มันมีชีวิตชีวาขึ้นมาและเราได้นำเมล็ดพืชออกมาจากมัน ซึ่งส่วนหนึ่งจากเมล็ดพืชนั้นพวกเขาใช้กิน และเราได้ทำให้มีในแผ่นดินนั้นเรือกสวนมากหลาย จากอินทผลัมและองุ่น และเราได้ทำมีตาน้ำในนั้น เพื่อพวกเขาจะได้กินผลไม้ของมันและจากสิ่งที่มือของพวกเขาได้กระทำมันขึ้นแล้วพวกเขาจะไม่ขอบคุณกระนั้นหรือ ? มหาบริสุทธิ์ยิ่งแด่พระผู้ทรงสร้างทุกสิ่งทั้งหมดเป็นคู่ ๆ จากสิ่งที่แผ่นดินได้ (ให้มัน) งอกเงยขึ้นมา และจากตัวของพวกเขาเองและจากสิ่งที่พวกเขาไม่รู้ และสัญญาณหนึ่งสำหรับพวกเขาก็คือกลางคืน เราได้ถอนกลางวันออกจากมัน แล้วพวกเขาก็อยู่ในความมืด"
หลังจากนั้นจึงกล่าวถึงสิ่งที่จะเกิดขึ้นถ้าใครปฏิเสธทางนำที่ถูกต้องของมุฮัมมัดและอัลลอฮ์ ในวันสุดท้าย วันแห่งการชำระบัญชี ผู้ปฏิเสธจะต้องรับกรรมของตนเองและถูกลงโทษไปตามกัน อัลลอฮ์ได้เตือนไม่ให้หลงตามชัยฏอน แต่มันนำทางลูกหลานอาดัมไปสู่ความหายนะ 36:60-63 "ข้ามิได้บัญชาพวกเจ้าดอกหรือ โอ้ลูกหลานของอาดัมเอ๋ย! ว่าพวกเจ้าอย่าได้เคารพบูชาชัยฏอนมารร้าย แท้จริงมันนั้นเป็นศัตรูตัวฉกาจของพวกเจ้า และพวกเจ้าจงเคารพภักดีต่อข้า นี่คือแนวทางอันเที่ยงแท้ และโดยแน่นอน มันได้ทำให้หมู่ชนจำนวนมากของพวกเจ้าหลงทาง ทำไมพวกเจ้าจึงไม่ใช้สติปัญญาใคร่ครวญเล่า? นี่คือนรกญะฮันนัม ซึ่งพวกเจ้าถูกสัญญาไว้" อย่างไรก็ตาม อัลลอฮ์ได้เตือนไม่ให้หลงตามชัยฏอน แต่ผู้ปฏิเสธศรัทธากลับหูหนวกต่อสัจธรรม จึงต้องรับกรรมในวันแห่งการชำระบัญชี 36:63-64 "นี่คือนรกญะฮันนัม ซึ่งพวกเจ้าถูกสัญญาไว้ วันนี้พวกเจ้าจะเข้าไปลิ้มรสมัน เนื่องเพราะพวกเจ้าปฏิเสธ"
ซูเราะฮ์นี้ได้ยืนยันว่ามุฮัมมัดคือศาสดาที่แท้จริง 36:69 "เรามิได้สอนกวีนิพนธ์แก่เขา (มุฮัมมัด) และไม่เหมาะสมแก่เขาที่จะเป็นกวีคัมภีร์นี้มิใช่อื่นใดเลย นอกจากเป็นข้อตักเตือนและเป็นคัมภีร์อันชัดแจ้ง" '' และกล่าวถึงความยิ่งใหญ่กับอำนาจของอัลลอฮ์ 36:82-83 "แท้จริงพระบัญชาของพระองค์ เมื่อทรงประสงค์สิ่งใด พระองค์ก็จะตรัสแก่มันว่า “จงเป็น” แล้วมันก็จะเป็นขึ้นมา ดังนั้น มหาบริสุทธิ์ยิ่งแด่พระองค์ซึ่งในพระหัตถ์ของพระองค์มีอำนาจเหนือทุกสิ่งและยังพระองค์เท่านั้นที่พวกเจ้าจะถูกนำกลับไป"
อเวคเคนนิงเรคอร์ดส
อเวคเคนนิงเรคอร์ดส (Awakening Records) เป็นสื่อถ่ายทำของสหราชอาณาจักร ก่อตั้งโดยผู้ประกอบการคนอเมริกันและอังกฤษใน ค.ศ. 2003 ในการเผยแผ่อิสลามแบบสมัยใหม่  และการค้าขายดนตรี
งานการกุศล
ในปีค.ศ. 2012 ได้มีการจัดทำการแสดงของการกุศลในอัลบั้ม "Sound of Light"   ในปีค.ศ. 2013 และ 2014 ได้มีการสนับสนุนองค์กรที่ช่วยเหลือผู้คนกับ Islamic Relief และ Human Appeal พร้อมกับองค์กรอื่นๆทั่วโลก
สเปซเอ็กซ์ ครูว์-1
สเปซเอ็กซ์ ครูว์-1 (SpaceX Crew-1  หรือที่เรียกว่า USCV-1 หรือ Crew-1) จะเป็นเที่ยวบินปฏิบัติการครั้งแรกของยานอวกาศ Crew Dragon ยานอวกาศ Crew Dragon รีซิลเลียน คาดว่าจะปล่อยตัวในวันที่ 15 พฤศจิกายน พ.ศ. 2563 บนฟัลคอน 9 จากศูนย์อวกาศเคนเนดี, LC-39A โดยจะบรรทุกนักบินอวกาศของนาซ่า Michael Hopkins, Victor Glover และ Shannon Walker พร้อมกับ Soichi Noguchi นักบินอวกาศ JAXA ทั้งหมดเป็นสมาชิกของลูกเรือ Expedition 64 ภารกิจนี้จะเป็นการบินโคจรของลูกเรือครั้งที่สองของCrew Dragon ที่รอการรับรองของยานยานอวกาศ
วรรณกรรมไทย
วรรณกรรมหรือวรรณคดี คือ งานเขียนที่แต่งขึ้นทุกชนิด ทั้งประเภทร้อยแก้วและร้อยกรอง โดยมีคุณค่าทาง “วรรณศิลป์” ที่ทำให้งานเขียนนั้นเป็นวรรณกรรม ซึ่งแตกต่างจากงานเขียนประเภทอื่น ๆ วรรณกรรมเป็นความหมายกว้างที่หมายถึง งานเขียนทุกประเภท เมื่อมีการประเมินค่าจึงมีการแบ่งประเภทเป็นวรรณกรรมและวรรรคดี
พจนานุกรมฉบับราชบัณฑิตยสถาน พ.ศ. 2554 ให้ความหมายของ วรรณคดี ไว้ว่า “วรรณกรรมที่ได้รับการแต่งดี มีคุณค่าเชิงวรรณศิลป์ถึงขนาด” และความหมายของ วรรณกรรม ไว้ว่า “งานหนังสือ งานประพันธ์ทุกชนิดทั้งที่เป็นร้อยแก้วและร้อยกรอง”
ความแตกต่างระหว่างวรรณกรรมและวรรณคดี
วรรณกรรม คือ งานเขียน งานหนังสือ บทประพันธ์ทุกชนิดไม่ว่าจะเป็นร้อยแก้ว ร้อยกรอง เช่น หนังสือ จุลสาร สิ่งพิมพ์ เหล่านี้ล้วนเป็นวรรณกรรมทั้งสิ้น
วรรณคดี คือ วรรณกรรมที่ได้รับการยกย่องว่า มีกลวิธีการแต่งที่ดี มีคุณค่าเชิงวรรณศิลป์ เช่น เสภาเรื่องขุนช้างขุนแผน พระอภัยมณี เป็นต้น
การแบ่งยุควรรณกรรม
วรรณคดีสมัยสุโขทัย
วรรณคดีสมัยสุโขทัย (พ.ศ. 1781 - 1920) สร้างขึ้นในระหว่างสมัยที่มีกรุงสุโขทัยเป็นเมืองหลวงแห่งแรกของประเทศ ตั้งขึ้นราว พ.ศ. 1781 โดยนับจากปีครองราชย์ของพ่อขุนศรีอินทราทิตย์ ปฐมกษัตริย์แห่งราชวงศ์พระร่วง จนถึง พ.ศ. 1920 อันเป็นปีที่กรุงสุโขทัยเสียอิสรภาพแก่กรุงศรีอยุธยา ในระยะที่คนไทยเริ่มตั้งตัวใหม่นี้ ได้เกิดวรรณกรรมที่มีจุดมุ่งหมายเพื่อสร้างความเป็นเอกลักษณ์ของชาติ ทั้งทางความมั่นคงด้านการเมืองและด้านจิตใจ พระมหากษัตริย์ทรงเป็นผู้นำในทุกด้าน ได้ทรงศึกษาวิชาการทางอักษรศาสตร์ ศาสนา และรัฐศาสตร์ ดังจะเห็นได้จากศิลาจารึกพ่อขุนรามคำแหง และศิลาจาริกหลักอื่น ๆ ซึ่งเล่าเรื่องราวการดำเนินชีวิตและกฎหมายของสังคม อันมีลักษณะเป็นสังคมเกษตร ประชาชนมีชีวิตอยู่ร่วมกันในฐานะเครือญาติ
วรรณคดีสุโขทัยที่สำคัญ ได้แก่ ศิลาจารึกพ่อขุนรามคำแหงมหาราช ศิลาจารึกวัดศรีชุม ศิลาจารึกวัดป่ามะม่วง สุภาษิตพระร่วง ไตรภูมิกถา ตำรับท้าวศรีจุฬาลักษณ์ เป็นต้น
ศิลาจารึกพ่อขุนรามคำแหง ถือว่า เป็นวรรณกรรมชิ้นแรกของประเทศไทยที่ตกมาถึงมือคนไทยในสมัยปัจจุบัน เป็นศิลาจารึกที่เขียนด้วยอักษรไทยพ่อขุนราม เขียนเป็นภาษาไทย คงแต่งขึ้นระหว่าง พ.ศ. 1826 - 1917 มีเนื้อความกล่าวถึงชีวประวัติของพระเจ้ารามคำแหงมหาราช ชีวิตคนไทย กฎหมาย ศาสนา และความมั่นคงทางเศรษฐกิจและการเมือง
ไตรภูมิพระร่วง เป็นวรรณคดีที่ดีที่สุดในประวัติวรรณคดีไทยยุคสุโขทัย แต่งเมื่อ พ.ศ. 1888 โดยพญาลิไทย กษัตริย์องค์ที่ 5 แห่งกรุงสุโขทัย เป็นวรรณกรรมปรัชญา แห่งศาสนาพุทธ ซึ่งเขียนขึ้นจากการศึกษาค้นคว้าอย่างละเอียดลึกซึ้ง โดยอาศัยเอกสารอ้างอิงเป็นจำนวนมากในการนิพนธ์ขึ้น (เป็นคัมภีร์ต่าง ๆ ไม่ต่ำกว่า 30 คัมภีร์) นับเป็นวิทยานิพนธ์ชิ้นแรกของไทย เขียนเป็นความเรียงด้วยถ้อยคำภาษาที่ประณีตงดงามด้วยลีลาการพรรณนาและเปรียบเทียบและการใช้ภาพพจน์ มีเนื้อความกล่าวถึง จักรวาลวิทยา ปรัชญา จริยศาสตร์ ชีววิทยา และความคิดความเชื่อทางพุทธศาสนา ซึ่งแสดงให้เห็นแจ้งถึงวิถีชีวิตของคนไทยในยุคสมัยที่แรกเริ่มก่อตั้งราชอาณาจักรในดินแดนที่เป็นประเทศไทยในปัจจุบัน และวิถีชีวิตดังกล่าวได้เป็นรากฐานสืบทอดลักษณะไทยต่อมาจนถึงปัจจุบัน
คุโจ นินชิ
คุโจ นินชิ (九条任子 (Kujo Ninshi) ; 31 ตุลาคม 1716 – 3 กุมภาพันธ์ 1782) หรือที่รู้จักในชื่อ ฟุจิวะระ โนะ นินชิ จักรพรรดินีแห่งจักรพรรดิญี่ปุ่นโดยเป็นจักรพรรดินีหรือชูงูใน จักรพรรดิโกะ-โทะบะ จักรพรรดิองค์ที่ 82
บันทึก
1173 1239
บอแลงเกสถาน (จังหวัดบูเชฮร์)
บอแลงเกสถาน เป็นหมู่บ้านในตำบลแคบกอน อำเภอคอคี เทศมณฑลแดชที จังหวัดบูเชฮร์ ประเทศอิหร่าน จากสำมะโน พ.ศ. 2549 หมู่บ้านนี้มีประชากร 570 คนใน 140 ครัวเรือน
คริส อีแวนส์
คริสโตเฟอร์ โรเบิร์ต อีแวนส์ (Christopher Robert Evans; เกิด 13 มิถุนายน ค.ศ. 1981) เป็นนักแสดงชาวอเมริกัน อีแวนส์เป็นที่รู้จักจากบทบาทซูเปอร์ฮีโร่ในฐานะ “คนพลังไฟ” ซึ่งเป็นตัวละครจากมาร์เวลคอมิกส์ ในภาพยนตร์เรื่อง สี่พลังคนกายสิทธิ์ (2005) และ สี่พลังคนกายสิทธิ์: กำเนิดซิลเวอร์ เซิรฟเฟอร์ (2007) และเขาได้รับชื่อเสียงในระดับสากลจากบทบาท ”กัปตันอเมริกา” ในจักรวาลภาพยนตร์มาร์เวล ด้วยการปรากฏตัวและแสดงในภาพยนตร์ 11 เรื่อง บทบาทที่โดดเด่นของเขาอยู่ในภาพยนตร์เรื่อง กัปตันอเมริกา: อเวนเจอร์ที่ 1 (2011), ดิ อเวนเจอร์ส (2012), กัปตันอเมริกา: มัจจุราชอหังการ (2014), อเวนเจอร์ส: มหาศึกอัลตรอนถล่มโลก (2015), กัปตันอเมริกา: ศึกฮีโร่ระห่ำโลก (2016), อเวนเจอร์ส: มหาสงครามล้างจักรวาล (2018) และอเวนเจอร์ส: เผด็จศึก (2019) ผลงานของเขาในจักรวาลภาพยนตร์มาร์เวลทำให้เขาเป็นหนึ่งในนักแสดงที่มีรายได้สูงที่สุดในโลก
อีแวนส์เริ่มแสดงด้วยละครซีรีส์ Opposite Sex (2000) และเริ่มหันไปแสดงภาพยนตร์ในเรื่อง Not Another Teen Movie ในปี 2001
ประวัติ
อีแวนส์เกิดที่บอสตัน รัฐแมสซาชูเซตส์ เป็นบุตรชายของนักเต้น ชื่อ ลิซา และหมอฟัน ชื่อ บ็อบ เขามีเชื้อสายอิตาลี, ไอร์แลนด์, อังกฤษ และเยอรมัน โดยครอบครัวของเขานับถือศาสนาคริสต์นิกายโรมันคาทอลิก  เขาจบการศึกษาจาก Lincoln-Sudbury Regional High School พออายุได้ 17 ปี อีแวนส์เซ็นสัญญากับบริษัทตัวแทนในนครนิวยอร์ก เขาได้รับเลือกให้แสดงใน Opposite Sex ทางช่องฟ็อกซ์ และ รับเชิญในเรื่อง Boston Public และ The Fugitive
อีแวนส์เรียนเต้นรำและการละครภายใต้การดูแลของครูหรือแม่ของเขา หลังจากนั้นแสดงละครเวทีเรื่อง Sunday Visitors ที่โรงละครบอสตัน เพลย์ไรทส์ เธียเตอร์และเทศกาลอีแม็ค รวมทั้งโปรดักชันของสปีคส์ พรีวิวส์ เรื่อง Suckers ในบอสตัน
เขาแสดงใน Cellular ร่วมกับคิม เบซิงเงอร์และวิลเลียม เอช เมซีย์ ต่อมาอีแวนส์ได้รับบทนำในเรื่อง The Perfect Score ร่วมแสดงโดยเอริกา คริสเตนเซนและสการ์เลตต์ โจแฮนส์สัน เขาโด่งดังในบท “คนพลังไฟ” ในเรื่อง Fantastic Four ซึ่งเขาร่วมแสดงทั้ง 2 ภาค และในปี 2009 เขาแสดงในภาพยนตร์เรื่อง พุช โคตรคนเหนือมนุษย์
ต่อมไพเนียล
ต่อมไพเนียล (pineal gland) เป็นต่อมไร้ท่ออยู่เหนือสมอง อยู่บริเวณกึ่งกลางของสมองส่วนซีรีบรัมซ้ายและขวา มีขนาดเท่ากับเม็ดข้าวมีสีแดงปนน้ำตาล เรียกชื่อเต็มว่าเอน อะเซทิล ไฟฟ์เมทอคซิทริพทามีน (N acetyl -5- methoxytryptamine) เนื่องจากรูปร่างคล้ายลูกสน (pine cone) จึงเรียกว่าต่อมไพเนียล
ในตอนกลางวันจะสร้างเซโรโตนินกระตุ้นให้เราลุกตื่นขึ้น พอตกกลางคืนก็สร้างเมลาโทนินให้เรารู้สึกง่วงนอน จึงเปรียบเสมือนนาฬิกาชีวภาพ
มณี พยอมยงค์
ประวัติ
อาจารย์มณีเป็นชาวเชียงใหม่โดยกำเนิด เกิดที่บ้านขี้เหล็กน้อย ตำบลขี้เหล็ก อำเภอแม่ริม จังหวัดเชียงใหม่ สมรสกับอาจารย์บุญยิ่ง พยอมยงค์ หลังจากเกษียณอายุราชการ อาจารย์มณีพำนักอยู่ที่บ้านพักที่อำเภอแม่ริม จังหวัดเชียงใหม่ โดยประสบปัญหาสุขภาพเกี่ยวกับการมองเห็น อาจารย์มณีได้ถึงแก่กรรมเมื่อวันที่ 20 มิถุนายน พ.ศ. 2552 เวลาประมาณ 03.00 น. ณ โรงพยาบาลมหาราชนครเชียงใหม่ ด้วยโรคติดเชื้อในกระแสเลือด
การศึกษา
อาจารย์มณีสำเร็จการศึกษาในทางธรรมโดย เป็นนักธรรมเอก ปธ.6 จากนั้นสำเร็จการศึกษาในทางโลก ศึกษาศาสตร์บัณฑิต จากคณะศึกษาศาสตร์ มหาวิทยาลัยเชียงใหม่ และ การศึกษามหาบัณฑิต จากมหาวิทยาลัยศรีนครินทรวิโรฒ ประสานมิตร ตามลำดับ